EkBass/fiwiki-20250220-pages-articles huggingface dataset:
Äidit ja tyttäret

Äidit ja tyttäret on suomalainen viihdesarja vuodelta 2006. Muuttumisleikkityyppisessä ohjelmassa äidit ja tyttäret saivat uudistaa toistensa tyyliä. Ohjelman juontajana oli Eva Kela. Sarja voitti Formaatti- Finlandia -palkinnon vuonna 2007. == Lähteet == Luokka:2000-vuosikymmenen suomalaiset televisiosarjat Luokka:Muodonmuutosohjelmat Luokka:Nelosen televisio-ohjelmat
1\. FC Magdeburg

1\. FC Magdeburg on saksalainen jalkapalloseura Magdeburgista. == Historia == 1\. FC Magdeburg perustettiin vuonna 1965, jolloin SC Magdeburg perusti jalkapallolle oman seuran. Vuotta aiemmin SC Magdeburg oli voittanut FDGB- Pokalin, jonka se voitti uudestaan myös seuraavana vuonna. Seuran valmentajan, Heinz Krügelin, johdolla seura voitti Cup-voittajien cupin vuonna 1974, jolloin se kaatoi loppuottelussa AC Milanin. Vuosikymmenen aikana seura onnistui myös voittamaan kolme kertaa Itä-Saksan mestaruuden. Tämän jälkeen seura ei saavuttanut enää suurta menestystä vaan kotimaan sarjoja hallitsi maan johdon avustuksella Berliner FC Dynamo. Saksojen yhdistymisen jälkeen seura pelasi pitkään lähinnä Fußball-Oberliga Nordostissa ja Regionalligassa. Kaudet 2015–2018 se pelasi kolmannella sarjatasolla ja pelasi kaudella 2018–2019 jo 2. Bundesliigassa, josta se putosi jäätyään 31 pisteellä viimeistä edelliseksi pitäen takanaan vain MSV Duisburgin. == Lähteet == == Aiheesta muualla == *Virallinen kotisivu Magdeburg, Fc Luokka:Magdeburg Luokka:Vuonna 1965 perustetut urheiluseurat
Maailmanrauha

Maailmanrauha on vapauden, rauhan ja onnellisuuden aate kaikkien kansakuntien ja/tai ihmisten välillä. Maailmanrauha on utopistinen ajatus planeetanlaajuisesta väkivallattomuuden tilasta, jossa kansakunnat tekevät tietoisesti yhteistyötä joko vapaaehtoisesti tai sotaa estävän järjestelmän alaisina. Vaikka termiä maailmanrauha käytetään joskus kaikenlaisten vihollisuuksien lopettamisesta yksittäisten ihmisten välillä, maailmanrauha yleensä viittaa maailmanlaajuisten ja alueellisten sotien lopettamiseen sekä tulevien konfliktien ratkaisemiseen väkivallattomin keinoin. ==Mahdollisuus== Maailmanrauha on teoriassa mahdollista saavuttaa, mutta jotkut uskovat ihmisluonnon luontaisesti hylkivän sitä.Aust, Jerod: World Peace: The Impossible Dream? Tämä uskomus juontuu käsityksestä, että ihmiset ovat luontaisesti väkivaltaisia tai että joissakin tilanteissa järkiperäiset toimivat valitsevat väkivaltaisen toimintatavan.Felson, Richard B.: Is violence natural, unnatural, or rational? (abstract) Toisaalta joidenkin muiden näkemysten mukaan sotiminen ei ole synnynnäinen osa ihmisyyttä, ja harhauskomus ihmisten luontaisesta väkivaltaisuudesta estää maailmanrauhan saavuttamisen. The Myth that War is Intrinsic to Human Nature Discourages Action for Peace by Young People Jos maailmanrauha määritellään ei pelkästään kansakuntien vaan myös yksilöiden välisen vihamielisyyden, väkivallan ja konfliktien puuttumiseksi, maailmanrauha tarkoittaisi maailmanlaajuista loppua väkivallalle ja laitoksille, joiden olemassaolo perustuu väkivallan uhkaan. Näin esimerkiksi poliisityötä ei olisi, koska voimankäyttö on eräs väkivallan muoto. Ei voisi olla myöskään sellaisia julkisen vallan tahoja, jotka käyttävät väkivallan tai voimankäytön uhkaa esimerkiksi verojen keräämiseen tai rajanvalvontaan.Benoit, Remy: Generation Y Continues == Lähteet == Luokka:Rauha Luokka:Seulonnan keskeiset artikkelit
Iso-Hingan

thumb|Yalu-joki Hingganvuorien kupeessa Iso-Hingan tai Iso Hinganvuoristo on vuoristo Sisä-Mongoliassa, Kiinassa. Vuoristo on pohjois-eteläsuunnassa noin 1 200 kilometriä pitkä. Se erottaa toisistaan Mongolian ylängön ja Mantsurian ylängön.Britannica Vuoristo on tuliperäinen, ja tyypillisesti 1 200–1 300 metriä korkea. Korkein huippu Termo kohoaa hiukan yli kahteen kilometriin.Greater Khingan Range Euratlas Ison-Hinganin rinteitä peittää tiheä metsä. Tyypillisiä puulajeja ovat lehtikuusi, mänty, kuusi, koivu, tammi ja Populus davidiana.Scenery Cultural China == Lähteet == Luokka:Kiinan vuoristot Luokka:Sisä-Mongolia
Anna Alminova

Anna Alminova (s. 17. tammikuuta 1985 Kirov) on venäläinen keskimatkojen juoksija, joka on erikoistunut 1 500 metrille. Alminova voitti hopeaa alle 20-vuotiaiden MM-kilpailuissa 2004, oli kahdeksas Madridin sisäratojen EM- kilpailuissa 2005 ja yhdestoista Pekingin olympialaisissa 2008. Dohan sisäratojen MM-kilpailuissa 2010 hän sijoittui alun perin seitsemänneksi, mutta hänet hylättiin myöhemmin kun hän antoi pseudoefedriiniä sisältäneen dopingnäytteen. Aineen hän oli saanut flunssaan käyttämästään käsikauppalääkkeestä. Hän sai kolmen kuukauden kilpailukiellon ajalle 9.4.2010–8.7.2010. Vuonna 2014 Alminova sai biologisen dopingpassin perusteella 30 kuukauden kilpailukiellon ajalle 16.12.2011–15.5.2014. Kaikki hänen 16. helmikuuta 2009 jälkeen tehdyt tulokset hylättiin.IAAF Newsletter 154. 30.6.2014. IAAF Hylättyihin tuloksiin sisältyi muun muassa vuoden 2009 Torinon sisäratojen EM-kilpailuiden voitto 1 500 metrillä ja kuudes sija 3 000 metrillä sekä kuudes sija 1 500 metrillä Barcelonan EM-kilpailuissa 2010. Alminova edustaa Moskovan Dynamoa ja häntä valmentaa Gennadi Suvorov.Anna Alminova rusathleticsin tietokannassa Hän on naimisissa seiväshyppääjä Viktor Tšistjakovin kanssa.Alminova aims for rare double in Torino european-athletics 20.2.2009 ==Henkilökohtaiset ennätykset== :Lähde: IAAF ;Ulkoradat *800 m 1.59,90 (2007) *1 000 m 2.38,38 (2006) *1 500 m 4.02,02 (2008) *Maili 4.20,86 (2007) *2 000 m 5.42,95 (2008) *3 000 m 8.56,96 (2008) ;Sisäradat *800 m 2.04,92 (2007) *1 000 m 2.34,30 (2009) *1 500 m 4.02,32 (2009) *2 000 m 5.48,37 (2009) *3 000 m 8.28,49 (2009) ==Lähteet== Luokka:Venäläiset keskimatkojen juoksijat Luokka:Dopingrikkomuksesta tuomitut venäläiset Luokka:Dopingrikkomuksesta tuomitut yleisurheilijat Luokka:Vuonna 1985 syntyneet Luokka:Elävät henkilöt
Hulusi

Hulusi (perinteinen: 葫芦丝, yksinkertaistettu: 葫芦丝, pinyin: húlúsī) tai ”kurpitsahuilu” on perinteinen ruokopuhallussoitin joka kuuluu vapaalehdykkäsoittimiin. Sitä ovat käyttäneet useat Kiinan vähemmistöihin kuuluneet kansat kuten dait jotka kutsuvat sitä nimellä bilangdao, 筚朗叨, achangit käyttävät nimeä paileweng, 拍勒翁 ja de’angit käyttävät siitä nimeä wogebao, 渥格宝. == Rakenne == Hulusi on samantyylinen soitin kuin klarinetti tai oboe, ja sillä voi soittaa useita oktaaveja. Soittimessa on kurpitsa joka toimii ilmakammiona ja siihen on liitetty yleensä kolme bambuputkea. Keskimmäinen joka on melodiaputki on yleensä seitsemän sormiaukkoa soittamista varten. Uloimmat ovat bordunaputkia jotka soittavat samalla korkeudella ääntä. Usein toinen bordunaputkista on vain symmetrisyyden vuoksi ja toisen voi sormella tukkia niin ettei se soi. == Ääni == Sen ääni on erittäin puhdas ja kirkas. Hulusi on kehitetty pääasiassa Yunnanin maakunnassa, mutta nykyään niitä soitetaan ja rakennetaan kaikkialla Kiinassa. Äänen muodostaa vapaasti värähtelevä lehdykkä jollaiset ovat melodia- ja bordunaputkissa. Se on muodoltaan joko kolmiomainen tai suorakulmainen. Lehdykkään on perinteisesti käytetty bambua, ruokoa tai metallia. Nykyisin käytetään myös muovia. Hulusista on kehitetty 1970-luvulla versio jossa on kaksi melodiaputkea joilla saadaan siitä moniääninen ja sen äänialaa kasvatettua. Hulusista on nykyisin myös kokonaan muovista valmistettu versio. Vaikka hulusi onkin pääasiassa kiinalainen soitin, se on levinnyt Eurooppaan, jossa sitä käyttäneet musiikin tekemiseen muun muassa Rohan Leach, Rapheal De Cock ja Herman Witkam. == Lähteet == == Aiheesta muualla == * * * * Luokka:Vapaalehdykkäsoittimet Luokka:Kiinalaiset soittimet
Falansteri

Falansteri () on ranskalaisen utopistisosialisti Charles Fourierin järjestelmässä yhden falangin eli 400 perheen muodostaman osuustoiminnallisen yhdyskunnan asuinrakennus.Aikio ja Vornanen 1993, s. 203 Fourier loi falansterin käsitteen muinaisen Kreikan falangin (suorakulmion muotoinen sotilasmuodostelma) pohjalta. Fourierilla falansteri tarkoitti harmonisen elämän mahdollistavaa rakennuskokonaisuutta. ja sitä kehittivät edelleen muun muassa teollisuusidealisti Jean-Baptiste André Godin, joka perusti pitkään toimineen falansterimaisen rakennuskokonaisuuden familiasterin. Falansterin idea oli erityisen suosittu 1800-luvun intellektuellien keskuudessa. Falansteri on rakennusten yhdistelmä suuren pihamaan ympärillä. Idealtaan se muistuttaa kibbutsia tai kolhoosia. Falansterissa asuu noin neljäsataa perhettä eli noin 2000 jäsentä 400 hehtaarin alueella. ==Kuvaus== Teoriassaan Charles Fourier kuvaa falansteria yhteisölliseksi linnaksi, jossa 400 perheen (noin 1600 asukasta) on tarkoitus asua, neljänsadan hehtaarin kokoisella alueella, jossa falansterin asukkaat viljelevät ja hoitavat luontoa: erityisesti kukkien hoitamista ja hedelmien kasvattamista. Eri ajattelijoiden suunnittelemat asukasmäärät vaihtelivat 500–3000 välillä. Kooltaan falansteri on tarkoitettu hyvin suureksi, läpimitaltaan noin 1200 m pituiseksi. Falansteriinsa Charles Fourier sai inspiraatiota mm. Versaillesin linnasta. Kokonaispinta-alaltaan falansteri ja sitä ympäröivät maa-alueet käsittävät noin 4 neliökilometriä. Arkkitehtuurissa on paljon kaariholveja, laajoja puistokäytäviä, suuri tapulikello, ooppera, työtehtaita, keittiöitä, yksityishuoneita ja monia yhteisiä saleja. ==Lähteet== *Aikio, Annukka ja Vornanen, Rauni: Uusi sivistyssanakirja. Kustannusosakeyhtiö Otava 1993. ISBN 951-1-11365-8. === Viitteet === Luokka:Rakentaminen Luokka:Sosialismin historia Luokka:Utopiat
SV Dynamo

Sportvereinigung Dynamo oli Volkspolizein ja Stasin urheilujärjestö Itä- Saksassa. Järjestö perustettiin vuonna 1953 ja sen puheenjohtajana toimi Erich Mielke. SV Dynamon nimi kopioitiin Neuvostoliitolta, jolla oli myös samantapainen urheilujärjestö. Perustamisen yhteydessä järjestön päämääräksi asetettiin urheilun tarjominen kaikille Volkspolizein ja Stasin työläisille. Toimintansa aikana valtion johto oli järjestön takana ja muun muassa jalkapallossa sopupelit Dynamon alaisen Berliner FC Dynamon hyväksi oli yleistä. Myös dopingin käyttö järjestön seuroissa oli yleistä. Laajamittainen dopinginkäyttö paljastui vasta Itä-Saksan romahtamisen jälkeen. == Lähteet == == Aiheesta muualla == *Järjestön ohjesäännöt Luokka:Saksan demokraattisen tasavallan urheilu
Julija Golubtšikova

Julija Aleksejevna Golubtšikova (, s. 27. maaliskuuta 1983 Moskova) on venäläinen seiväshyppääjä.Julija Golubtšikova sports-referencen tietokannassa Hän voitti hopeaa alle 20-vuotiaiden MM-kilpailuissa 2002. Vuonna 2007 hän voitti hopeaa Birminghamin sisäratojen EM-kilpailuissa tuloksella 471 ja oli kuudes Osakan MM-kilpailuissa tuloksella 465. Pekingin olympialaisissa 2008 hän oli neljäs ennätyksellään 475 ja Torinon sisäratojen EM-kilpailuissa 2009 hän voitti kultaa sisäratojen ennätyksellään 475. Barcelonan EM-kilpailuissa 2010 hän oli seitsemäs tuloksella 455. ==Lähteet== Luokka:Venäläiset seiväshyppääjät Luokka:Vuonna 1983 syntyneet Luokka:Elävät henkilöt
Bad Gastein

Bad Gastein on Salzburgin osavaltiossa Itävallassa sijaitseva runsaan 4 000 asukkaan kylpyläkunta. Kylpylätoiminnan lisäksi laakso tarjoaa virkistys- ja urheilutoimintaa läpi vuoden. == Sijainti == Bad Gastein erikoispiirre on vesiputouksen reunalle syntynyt keskusta, ja sille on ominaista jyrkät ja kapeat kadut. Vesiputouksen reuna-alueille rakennetut talot ovat usein monikerroksisia. == Maamerkit == Bad Gastein tarjoaa vaihtelevaa luonnonhistoriaa ja arkkitehtuurellisia nähtävyyksiä. Niistä merkittävimmät ovat vesiputoukset, luolat, Belle Epoquen lomakohteet ja kirkot. === Gastein vesiputous === Bad Gasteinin symboli on kunnan keskellä sijaitseva Gastein vesiputous tai koski, mikä on ollut monien runoilijoiden ja taidemaalareiden aiheena. Vesiputouksen kokonaiskorkeus on 200 metriä. === Grand Hotel de l'Europe === 1900-luvun alkupuolella rakennettu kymmenkerroksinen hotelli Grand Hotel de l'Europe sijaitsee Bad Gasteinin keskustassa. Sen historian aikana siellä on vieraillut lukuisia kuninkaallisia, muusikoita ja kirjailijoita. ==Lähteet== == Aiheesta muualla == * Kunnan verkkosivusto * Bad Gasteinin hiihtokeskus Lumipallo.fissä Luokka:Salzburgin kunnat
Jäämyrskyliitäjä

Jäämyrskyliitäjä (Thalassoica antarctica) on ulappaliitäjien heimoon kuuluva valtamerilintu, ja ainoa sukunsa edustaja. Se elää Etelämantereella ja sitä ympäröivillä vesialueilla, pääasiassa Weddellinmeren ja Rossinmeren saarilla ja rannikoilla. Populaation koko on 10–20 miljoonaa yksilöä. Johann Friedrich Gmelin kuvaili lajin holotyypin Etelämantereelta 1789.IBC == Lähteet == Luokka:Ulappalinnut Luokka:Etelämantereen eläimistö
Lumimyrskyliitäjä

Lumimyrskyliitäjä (Pagodroma nivea) on ulappaliitäjien heimoon kuuluva valtamerilintu. Sen elinympäristö käsittää Etelämantereen ja Etelämannerta ja Tulimaata yhdistävän saariston, sekä Etelä-Georgian ja Etelä-Sandwichin saaret. Siitä tunnetaan kaksi alalajia. Populaation koko on noin 4 miljoonaa yksilöä. Johann Reinhold Forster kuvaili lajin holotyypin 1777.IBC == Lähteet == Luokka:Ulappalinnut Luokka:Etelämantereen eläimistö
Hopeaviistäjä

Hopeaviistäjä (Aphrodroma brevirostris) on ulappaliitäjien heimoon kuuluva valtamerilintu. Sen taksonomia on epäselvä, ja sen suku on joko Pterodroma, Aphrodroma tai Lugensa. Sen elinympäristö käsittää Atlantin ja Intian valtameren eteläisiä saaria Tristan da Cunhasta Prinssi Edwardin saarille, Crozetsaarille ja Kerguelenille. Populaation koko on noin miljoona yksilöä. René-Primevère Lesson kuvaili lajin holotyypin mahdollisesti Hyväntoivonniemeltä 1831.IBC == Lähteet == Luokka:Ulappalinnut
Anastasija Taranova-Potapova

Anastasija Taranova-Potapova (, s. 6. syyskuuta 1985) on venäläinen kolmiloikkaaja. Hän voitti alle 20-vuotiaiden kultaa sekä EM-kilpailuissa 2003 että MM-kilpailuissa 2004. Vuonna 2009 hän voitti kultaa Torinon sisäratojen EM-kilpailuissa sisäratojen ennätyksellään 14,68 m. Ulkoradoilla hän on hypännyt parhaimmillaan 14,40 m, 1. kesäkuuta 2009 Haniassa. Dohan sisäratojen MM-kilpailuissa 2010 hän oli neljäs tuloksella 14,40 m. Pituushypyssä hänen sisäratojen ennätyksensä on 1. helmikuuta 2009 Moskovassa hypätty 671 cm ja ulkoratojen ennätyksensä 28. toukokuuta 2008 Sotšissa hypätty 652 cm. ==Lähteet== Luokka:Venäläiset kolmiloikkaajat Luokka:Vuonna 1985 syntyneet Luokka:Elävät henkilöt
Home at Last

__NOTOC__ Home at Last on kantrimuusikko Billy Ray Cyrusin kymmenes studioalbumi, ja se on ensimmäinen ja tähän mennessä ainoa Walt Disney Recordsin julkaisema Cyrusin levy. Se julkaistiin 24. heinäkuuta 2007. Albumista julkaistiin vain yksi single, ”Ready, Set, Don’t Go”. == Kappaleet == # # # # # # # # # # # # # # == Arvostelut == * About.com: About.com: Album review * Allmusic: Allmusic review * Common Sense Media: Common Sense Media: Album review == Lähteet == Luokka:Billy Ray Cyrusin albumit Luokka:Vuoden 2007 albumit
Export-Import Bank of the United States

Export-Import Bank of the United States on Yhdysvaltain liittovaltion yhdysvaltalaisille yrityksille vientitakuita antava pankki, joka perustettiin vuonna 1934. Vuonna 1945 siitä tuli liittovaltion virasto, joka ei ole minkään ministeriön alainen vaan sitä valvoo Yhdysvaltain kongressi.http://www.presidency.ucsb.edu/ws/?pid=14772 Executive Order 6581http://www.congress.gov/cgi-bin/bdquery/z?d109:S.3938: Senate Bill 3938], which became Public Law 109-438 on December 20, 2006. Sitä johtaa Fred Hochberg. Vuosina 2007 ja 2008 pääosa sen lainoista meni Boeingin lentokoneiden ostajille. Pew Analysis Shows More Than 60 Percent of Export- Import Bank Loan Guarantees Benefited Single Company 2000-luvulla pankkia on käytetty isojen tietoliikennesatelliittijärjestelmien rahoittamiseen ja lokakuussa 2011 Wall Street on varoittanut, että tämä on vakava virhe.http://www.spacenews.com/satellite_telecom/111014-analysts-warn- financing-bubble.html Wall Street Analysts Warn of Export-credit Financing Bubble, SpaceNews, 14.10.2011. ==Lähteet== ==Aiheesta muualla== * Ex-Im Bank home page * Import Export Forum * Export-import Bank Meeting Notices and Rule Changes from The Federal Register RSS Feed * Robert Higgs "Against Leviathan: Government Power and a Free Society." Oakland CA: The Independent Institute, 2004 * The Use of Environmental and Social Criteria in Export Credit Agencies’ Practices , by Markus Knigge et al. Published in 2003 by the Deutsche Gesellschaft fuer Technische Zusammenarbeit - GTZ *Proposed and finalized federal regulations from the Export-Import Bank of the United States *US Importers Activity Report Luokka:Yhdysvaltalaiset pankit Luokka:Yhdysvaltain valtion virastot Luokka:Yhdysvaltalaiset valtionyhtiöt
Mary Victoria Hamilton

Lady Mary Victoria Douglas-Hamilton (11. joulukuuta 1850 Skotlanti – 14. toukokuuta 1922 Budapest) oli Monacon ruhtinas Albert I:n ensimmäinen puoliso. Monacon nykyinen ruhtinas Albert II on hänen lapsenlapsensa lapsi. Douglas- Hamilton oli virallisesti naimisissa Albert I:n kanssa vuosina 1869–1880, mutta todellisuudessa he elivät erossa jo heidän lapsensa, Monacon prinssi Ludvig II:n syntyessä 1870. Douglas-Hamilton meni vuonna 1880 naimisiin unkarilaisen kreivin Tassilo Festetics von Tolnan kanssa. Tästä avioliitosta hän sai neljä lasta. ==Lähteet== * Ducal House of Hamilton and Brandon * Princely House of Monaco Luokka:Monacon kuninkaalliset Luokka:Skotlantilaiset henkilöt Luokka:Brittiläiset aateliset Luokka:Vuonna 1850 syntyneet Luokka:Vuonna 1922 kuolleet
Eero Oksava

Eero Oksava (s. 1. helmikuuta 1946 Joensuu) on suomalainen entinen koripalloilija. Oksava aloitti Joensuun Katajan edustusjoukkueessa vuonna 1963 ja nosti seuran SM-sarjaan kaudeksi 1969–1970. Joukkue putosi pääsarjasta heti yhden kauden jälkeen, mutta kaudet 1976–1980 Oksava pelasi taas SM-sarjassa. Vuonna 1980 Oksava lopetti ammattilaisuransa, jonka jälkeen hän toimi nuorten koripallomaajoukkueiden valmentajistoissa. Vuoden 1974 EM-kisoissa hän toimi myös nuorten päävalmentajana. Maaliskuussa 2010 Kataja Basket jäädytti Oksavan pelinumeron. == Lähteet == Luokka:Suomalaiset koripalloilijat Luokka:Vuonna 1946 syntyneet Luokka:Elävät henkilöt
Darja Safonova

Darja Safonova (s. 20. maaliskuuta 1981) on venäläinen 400 metrin juoksija. Hän jäi vuonna 2005 kiinni dopingista (pemoliini), ja oli kilpailukiellossa maaliskuusta 2005 maaliskuuhun 2007.Athletes Sanctioned for a Doping Offence Committed During 2005, IAAF (PDF) Torinon sisäratojen EM-kilpailuissa 2009 hän voitti pronssia 400 metrillä sisäratojen ennätyksellään 51,85. 4 × 400 metrin viestissä hän voitti kultaa yhdessä Natalja Antjuhin, Jelena Voinovan ja Antonina Krivošapkan kanssa.Results. 4x400m Relay Women, EAA (PDF) Hänen ulkoratojen ennätyksensä on 51,32, jonka hän juoksi 23. heinäkuuta 2009 Tšeboksaryssa. ==Lähteet== Luokka:Venäläiset pikajuoksijat Luokka:Dopingrikkomuksesta tuomitut venäläiset Luokka:Dopingrikkomuksesta tuomitut yleisurheilijat Luokka:Vuonna 1981 syntyneet Luokka:Elävät henkilöt
Keijut (suku)

Keijut (Oceanodroma) oli ulappalintujen lahkoon ja ulappakeijujen heimoon kuulunut lintusuku. Suvut Oceanodroma ja Hydrobates ovat 2000-luvun tutkimusten perusteella yhdistetty. Hydrobates aiemmin nimettynä sukuna on jäänyt voimaan, ja se on saanut suomenkieliseksi nimeksi ulappakeijut, joka on heimonsa ainoa suku. *Kääpiökeiju (Oceanodroma microsoma) *Galapagosinkeiju (Oceanodroma tethys) *Madeirankeiju (Oceanodroma castro) *Pikkukeiju (Oceanodroma monorhis) *Myrskykeiju (Oceanodroma leucorhoa) *Guadalupenkeiju (Oceanodroma macrodactyla) *Nokikeiju (Oceanodroma markhami) *Havaijinkeiju (Oceanodroma tristrami) *Mustakeiju (Oceanodroma melania) *Isokeiju (Oceanodroma matsudairae) *Kaliforniankeiju (Oceanodroma homochroa) *Kauluskeiju (Oceanodroma hornbyi) *Harmaakeiju (Oceanodroma furcata) == Lähteet == *Väisänen, R. A., Högmander, H., Björklund, H., Hänninen, L., Lammin-Soila, M., Lokki, J. & Rauste, V. 2006: Maailman lintujen suomenkieliset nimet (Finnish Names of the Birds of the World). 2., uudistettu painos (2nd edition). – BirdLife Suomi – BirdLife Finland, Helsinki – http://www.birdlife.fi/lintuharrastus/nimisto [8.1.2010] * *Carboneras, C., Jutglar, F. & Kirwan, G.M: Least Storm-petrel (Hydrobates microsoma). Teoksessa Luokka:Ulappalinnut
Laidunpoimulehti

Laidunpoimulehti (Alchemilla monticola) on ruusukasvien heimoon kuuluva monivuotinen ruohovartinen kasvi. Se on Suomen yleisimpiä poimulehtilajeja. Poimulehti erittää lehdillään nestepisaroita, joilla on uskottu olevan myyttisiä voimia. == Ulkonäkö ja koko == Laidunpoimulehti voi kasvaa 40 cm korkeaksi. Sen karvoja ja lehtivarsia peittävät suorina törröttävät karvat. Lehtivarret ovat ruskehtavat, lehdet sinivihreät. Piparkakkureunaisissa lehdissä on 15–19 hammaspykälää. == Levinneisyys == Laidunpoimulehteä tavataan Keski- ja Itä-Euroopassa sekä Skandinavian eteläosissa suunnilleen Vaasan korkeudelle asti, paikoin pohjoisempanakin. == Elinympäristö == Laidunpoimulehti kasvaa nimensä mukaisesti laitumilla, sekä niityillä ja muualla kulttuuriympäristössä. == Lähteet == Luokka:Poimulehdet
Kääpiökeiju

Kääpiökeiju (Hydrobates microsoma), myös Halocyptena microsoma, on ulappakeijujen heimoon kuuluva valtamerilintu. Sen elinympäristö käsittää Meksikon luoteisrannikolla sijaitsevien Kalifornianlahden saaret ja Kalifornian niemimaan länsirannikon saaret. Populaation koko on vähintään satoja tuhansia, ehkä miljoonia yksilöitä. Elliott Coues kuvaili lajin holotyypin Kalifornian niemimaan San José del Cabalta 1864.IBC == Lähteet == Luokka:Ulappalinnut
Jelena Voinova

Jelena Voinova (s. 10. maaliskuuta 1985) on venäläinen 400 metrin juoksija. Torinon sisäratojen EM-kilpailuissa 2009 hän voitti kultaa 4 × 400 metrin viestissä yhdessä Natalja Antjuhin, Darja Safonovan ja Antonina Krivošapkan kanssa.Results. 4x400m Relay Women, EAA (PDF) Hänen ulkoratojen ennätyksensä on 51,74, jonka hän juoksi 8. heinäkuuta 2006 Kazanissa. Sisäradoilla hänen paras aikansa on 14. helmikuuta 2009 Moskovassa juostu 52,37. Sisäradoilla hän on myös juossut 800 metriä aikaan 2.04,84 (4. helmikuuta 2006 Moskovassa). ==Lähteet== Luokka:Venäläiset pikajuoksijat Luokka:Vuonna 1985 syntyneet Luokka:Elävät henkilöt
WEGA

WEGA on alkujaan saksalainen radio- ja televisioyhtiö, jonka Sony osti vuonna 1975. Yhtiön alkuperäinen nimi oli Württembergische Radio-Gesellschaft mbh ja se perustettiin Stuttgartissa, Saksassa vuonna 1923. Sony käytti nestekidenäyttötelevisioissaan WEGA-tuotemerkkiä kunnes korvasi sen merkillä Bravia vuoden 2005 paikkeilla. == Lähteet == Luokka:Televisioyhtiöt Luokka:Sony
Equivoque

Equivoque on Tunisianon ensimmäinen single Le Regard des Gens albumilta ja se julkaistiin 31. maaliskuuta 2008. ==Listasijoitukset== Vuosi Lista Sijoitus 2008 Les Charts 17 Tunisiano - Equivoquee lescharts.com Viitattu 17.3.2010 ==Lähteet== Luokka:Vuoden 2008 kappaleet Luokka:Tunisianon kappaleet
Tibidabo

thumb|Sagrat Corin kirkko Tibidabo on vuori Barcelonan kaupungin läheisyydessä. Vuorella sijaitsee huvipuisto sekä kirkko. Luokka:Espanjan vuoret Luokka:Barcelonan maakunta
Strictly Ballroom – kielletyt askeleet

Strictly Ballroom – kielletyt askeleet on australialaisen Baz Luhrmannin ohjaama elokuva vuodelta 1992. Kilpatanssin maailmaan sijoittuvan tarinan pääosissa ovat Paul Mercurio, joka esittää Scott Hastingsia, sekä Tara Morice, jonka roolihahmo on Fran. Helsingin Sanomien Helena Yläsen mielestä Strictly Ballroom oli kevätkauden 1993 ilahduttavimpia kansainvälisiä menestyselokuvia: ”Luhrmannin ohjaus herkuttelee kilpatanssin hikisellä paljettieleganssilla ja saa voimia lajin värikylläisestä hulluudesta. Se symboloi tehokkaasti köyhien taivasta: katinkultaa ja illuusio menestyksestä.” Video-oppaassa vuodelta 1994 Bello Romano kutsuu elokuvaa camp-henkiseksi satiiriseksi musikaaliksi ja antaa sille kolme tähteä viidestä, mikä vastaa sanallista arviota ”hyvä”. ==Lähteet== Luokka:Näytelmiin perustuvat elokuvat Luokka:Romanttiset komediat Luokka:Vuoden 1992 australialaiset elokuvat Luokka:Baz Luhrmannin ohjaamat elokuvat
Bezirksliga (DDR)

Bezirksliga oli Itä-Saksan jalkapallon kolmanneksi korkein sarjataso lukuun ottamatta vuosia 1955–1963, jolloin II. DDR-Liga oli kolmanneksi korkein. Sarja jaettiin viiteentoista alueeseen. Bezirksliga perustettiin vuonna 1952 ja sitä pelattiin aina vuoteen 1991 saakka. == Eniten mestaruuksia alueittain == Alue Joukkue Mestaruudet Rostock Motor Stralsund 6 Schwerin Veritas Wittenberge 9 Neubrandenburg Empor/TSG Neustrelitz 9 Potsdam Motor Hennigsdorf 8 Frankfurt (Oder) Motor Eberswalde 18 Cottbus Aktivist Brieske-Senftenberg 7 Magdeburg Lok Halberstadt 7 Halle Chemie Wolfen 6 Erfurt Motor Rudisleben, Motor/Robotron Sömmerda 6 Gera Wismut Gera II 6 Suhl Empor/Chemie Ilmenau 8 Dresden TSG Gröditz 6 Leipzig Motor Altenburg 5 Chemnitz/Karl-Marx-Stadt FC Karl-Marx-Stadt II 6 Ost-Berlin Lichtenberg 47 8 == Aiheesta muualla == *Tilastot Luokka:Saksan demokraattisen tasavallan jalkapallosarjat
Clairen polvi

Clairen polvi (Le genou de Claire) on Éric Rohmerin elokuva vuodelta 1970. Elokuva on viides Rohmerin moraalitarinoiden sarjassa Six contes moraux. __TOC__ Elokuva kertoo kulttuuriattasea Jeromesta, joka on menossa naimisiin ja viettää viimeistä poikamiehenlomaansa Annecy-järvellä. Hän tapaa vanhan siellä kirjailijaystävänsä Auroran, joka esittelee hänelle vuokraemäntänsä rouva Walterin ja tämän 16-vuotiaan tyttären Lauran. Laura rakastuu Jérômeen, ja Aurora saa aiheen seuraavaan kirjaansa. Mutta kun Lauran sisarpuoli Claire saapuu, Jérômen ihastuukin tähän, ja tämän polvesta tulee hänelle pakkomielle.Pohjois-Karjalan alueellinen elokuvayhdistys == Näyttelijät == Lähde: Viitattu 13.3.2022. == Palkinnot == * Le Syndicat Français de la Critique de Cinéma, 1972, kriitikkojen palkinto, paras elokuva * NBR Award, 1972, paras vieraskielinen elokuva * NSFC Award, 1972, paras elokuva * Prix Louis Delluc, 1970 * Kultainen simpukka (San Sebastiánin elokuvajuhla), 1971 * Prix Melies == Muut tunnustukset == The New York Timesin kriitikot valitsivat Clairen polven vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == Luokka:Vuoden 1970 ranskalaiset elokuvat Luokka:Éric Rohmerin ohjaamat elokuvat
Makkonen

Makkonen on suomalainen sukunimi. == Tunnettuja Makkonen-nimisiä == * Abel Makkonen Tesfaye (s. 1990), kanadalainen muusikko, The Weeknd * Albert Makkonen (1877–1935), oikeuskansleri, korkeimman oikeuden jäsen * Arja Makkonen (s. 1958), diplomaatti * Armas Makkonen (1887–1975), Helsingin Osakepankin pääjohtaja * Arvo Makkonen (1894–1956), taidemaalari * Elisa Makkonen, valokuvaaja * Erkki Makkonen (1882–1934), kauppa- ja teollisuusministeri * Hugo Makkonen (1896–1964), näyttelijä * Jaana Makkonen (s. 1967), käsikirjoittaja * Jussi Makkonen (s. 1985), jääkiekkoilija * Jussi Makkonen (s. 1989), jääkiekkoilija * Jussi Makkonen (s. 1979), sellisti * Jussi-Mikko Makkonen (s. 1982), jääkiekkoilija * Kaarle Makkonen (1923–2000), yleisen oikeustieteen professori * Kari Makkonen (s. 1955), jääkiekkoilija ja valmentaja * Katri Makkonen (s. 1975), toimittaja, tiedottaja ja viestintäpäällikkö * Lasse Makkonen (s. 1953), tutkija, dosentti * Leo Makkonen (s. 1948), ortodoksinen arkkipiispa * Mari Makkonen (s. 1992), pesäpalloilija * Matti Makkonen (1952–2015), diplomi-insinööri, matkapuhelinajan uranuurtaja * Matti Makkonen (1879–1935), Maalaisliiton kansanedustaja * Olli Makkonen (1922–1993), metsätieteilijä, professori * Osmo Makkonen (1909–1960), diplomi-insinööri ja vesirakentamisalan yritysjohtaja * Otto Makkonen (1905–1977), kirjailija * Petri Makkonen (s. 1988), biljardin pelaaja * Pietari Makkonen (1785–1851), kansanrunoilija * Risto Makkonen (s. 1947), toimittaja, ulkomaankirjeenvaihtaja * Sami Makkonen (s. 1975), sarjakuvataiteilija * Tiina Makkonen (1952–2011), lavastaja * Timo Makkonen (s. n. 1960), koripalloilija * Timo Makkonen (s. 1977), seiväshyppääjä * Toivo Makkonen (1909–1973), yrittäjä ja yritysjohtaja, liikenneneuvos * Valtteri Makkonen (1902–1981), matematiikan opettaja ja kirjailija * Veikko Makkonen (1919–1985), Kansallis-Osake-Pankin pääjohtaja ==Fiktio== * Sam Makkonen, Fingerpori-sarjakuvan hahmo * Ornette Birks Makkonen, sarjakuvahahmo * Herra Heikki ja S. Makkonen, ruotsalainen animaatioelokuva * Pete Makkonen, televisiosarjassa Pasila ==Kylät== * Makkonen (Sastamala) Luokka:Sukunimet
II. DDR-Liga

II. DDR-Liga oli vuosina 1955–1963 Itä-Saksan jalkapallon kolmanneksi korkein sarjataso. == Historia == Kauden 1954–1955 jälkeen DDR-Ligasta poistettiin kolmen lohkon sarjajärjestelmä ja tilalle tehtiin yksi neljäntoista joukkueen sarja. DDR-Oberligaan nousivat lohkojen kaksi parasta joukkuetta. Tällöin Bezirksligasta tuli maan neljänneksi korkein sarjataso. Ensimmäisellä kaudella sarjasta ei noussut eikä tippunut yhtään joukkuetta, koska liitto vaihtoi sarjan ajankohtaa. II. DDR-Ligan pelitapa muuttui historian aikana useaan otteeseen, kunnes sarja lopetettiin kauden 1962–1963 jälkeen. == Nousijat == *1955: Ei nousijaa *1956: Stahl Stalinstadt, Lokomotive Weimar *1957: Dynamo Eisleben, Motor Bautzen *1958: Dynamo Dresden, Motor Steinach *1959: Dynamo Hohenschönhausen, Vorwärts Cottbus, Motor Karl-Marx-Stadt *1960: Vorwärts Neubrandenburg, Motor Dessau, Stahl Eisenhüttenstadt *1961/62: TSC Oberschöneweide, Vorwärts Rostock, SC Neubrandenburg, Turbine Magdeburg, Dynamo Frankfurt, Motor Süd Brandenburg, Vorwärts Leipzig, Motor Nordhausen- West, Lokomotive Halberstadt, Motor West Karl-Marx-Stadt, Aktivist Zwickau, Motor Bautzen, Motor Weimar, Motor Steinach, Motor Eisenach *1962/63: Dynamo Schwerin, Motor Köpenick, Stahl Lippendorf, Motor Dessau, BSG Stahl Riesa, Stahl Eisleben == Lähteet == Luokka:Saksan demokraattisen tasavallan jalkapallosarjat
Lac d’Annecy

Lac d’Annecy on järvi Haute-Savoiessa Ranskassa. Se on Ranskan toiseksi suurin järvi Lac du Bourget’n jälkeen, ellei Genevenjärveä oteta lukuun. Järveä pidetään Euroopan puhtaimpana, sillä siellä otettiin käyttöön hyvin tiukan ympäristösäännökset jo 1960-luvulla. Se on suosittu matkailukohde, jossa voi harrastaa uimista ja vesiurheilua. Järvi on syntynyt 18 000 vuotta sitten, jolloin laajat alppijäätiköt sulivat. Se saa vetensä ympäristön vuorilta (Ire, Eau morte, Laudon, Bornette ja Biolon) virtaavista pienistä joista ja hyvin voimakkaasta vedenalaisesta lähteestä Boubioz’sta, joka on 82 metrin syvyydessä. Järvi on 15 kilometriä pitkä ja runsaat kolme kilometriä leveä, ja sen pinta on 450 metriä merenpinnan yläpuolella. Sen vedet laskevat Thioun kautta Fieriin, joka on Rhônen sivujoki.Encyclopaedia Britannica 1911, viitattu 7.6.2012 ==Järveä ympäröivät kaupungit ja kylät== * Annecy * Annecy- le-Vieux * Doussard * Duingt * Lathuile * Menthon-Saint-Bernard * Saint-Jorioz * Sevrier * Talloires * Veyrier-du-Lac Järveä kiertää pyöräilyreitti, joka kulkee Sevrierin ja St. Joriozin kautta Ugineen. Järven pituus on 14 km. ==Lähteet== ==Aiheesta muualla== * Best Cycling Climbs from Lake Annecy * Lake Annecy City Annecy Luokka:Rhônen vesistö Luokka:Haute-Savoie
Anne Kremer

Anne Kremer (s. 17. lokakuuta 1975 Luxemburg) on luxemburgilainen tennispelaaja. Parhaimmillaan hän on sijoittunut WTA-maailmanlistalla sijalle 18 heinäkuussa 2002. Hän on voittanut kaksinpelissä kaksi WTA-turnausta. Grand Slam -turnauksissa hän on kolme kertaa selviytynyt kolmannelle kierrokselle. Fed Cupissa hän on edustanut Luxemburgia 55 maaottelussa vuosina 1991–2008. Hän on eniten maaotteluita Fed Cupissa pelannut luxemburgilainen. ==Lähteet== * ===Viitteet=== Luokka:Luxemburgilaiset tennispelaajat Luokka:Vuonna 1975 syntyneet Luokka:Elävät henkilöt
Jean-Baptiste André Godin

Jean-Baptiste André Godin (29. tammikuuta 1817 Esquéhéries – 29. tammikuuta 1888) oli ranskalainen teollisuusjohtaja ja filantrooppi, joka oli kiinnostunut sosialistisista utopioista. Hän perusti hyvin menestyneen lämmitysuunitehtaan ja kommuunimaisen pitkään toimineen tehdasyhteisön familiasterin. ==Henkilöhistoria== Godin perusti 1846 tehtaan ja työyhteisön, joka kahdenkymmenen vuoden ajan työllisti jopa 1 500 henkilöä. Alun perin Charles Fourierin oppien kannattajana hän oli kiinnostunut teollisuuden tuottamien rikkauksien jakamisesta työntekijöille. Godin halusi luoda vaihtoehtoisen teollisuusyhteisön ja tarjota työntekijöille samanlaisia mukavuuksia, kuin oli sen ajan tehtaanomistajilla. Godin toteutti Fourierin ideoiman falansterin ja loi 1957 niin sanotun familiasterin Guiseen () runeberg.org, joka toimi vuoteen 1968 asti. Familiasteri on kommuunimainen rakennuskonaisuus, jossa työntekijöillä oli käytettävissä muun muassa kirjasto, teatteri, koulu ja uima-allas, jotka olivat tehdastyöläisille tuohon aikaan ylellisyyttä. == Lähteet == Luokka:Hyväntekeväisyyden harjoittajat Luokka:Ranskalaiset liikemiehet Luokka:Vuonna 1817 syntyneet Luokka:Vuonna 1888 kuolleet
Propontis

Propontis voi viitata seuraaviin asioihin: * Marmaranmeri (), Euroopan ja Aasian rajalla sijaitseva sisämeri, joka yhdistää Mustanmeren ja Aigeianmeren * Empire Duke (myöh. Propontis), J.L. Thompson and Sons -yhtiöltä vuonna 1943 valmistunut Empire ship -sarjan rahtilaiva * M/T Propontis, Neste Shippingin laivastoon kuuluva tankkialus * S/S Propontis, General Screw Steam Shipping Company -laivavarustamon höyrylaiva 1800-luvulla
Musta hiili

Musta hiili on epäorgaanista hiiltäKaupunki-ilmaston hiukkasten mittausverkko – Parnet. tekes, jota syntyy hiilivetyjen epätäydellisessä palamisessa rinnan orgaanisen hiilen kanssaRisto Hillamo, Timo Mäkelä ja Heidi Pajander: NYKYAIKASEN AJONEUVOMOOTTORIN PAKOKAASUN HIUKKASMITTAUS: HIUKKASKOKO JA HIILEN LAATU. Ilmatieteen laitos. vtt. Musta hiili lämmittää ilmastoa, toisin kuin orgaaninen hiili, jolla on ilmastoa viilentävä vaikutus. Musta hiili viipyy ilmakehässä muutamista päivistä muutamin viikkoihin.Bond, T. C., et al (2004), A technology based inventory of black and organic carbon emissions from combustion, J Geophys Res., 108 (D21)8823, doi:10.1029/2002JD003117. google Metsäpalot, metsän kaskeaminen ja peltojen kulotus aiheuttavat 42 prosenttia globaaleista mustan hiilen päästöistä. Fossiilisten polttoaineiden yhteenlaskettu osuus on noin 38 prosenttia ja biomassan kotitarvekäytön noin 20 prosenttia. == Katso myös == * Kimrööki * Aktiivihiili * Noki * Pienhiukkaset ==Lähteet== Luokka:Hiili
Jesse L. Lasky

Jesse L. Lasky (13. syyskuuta 1880 San Francisco, Yhdysvallat – 13. tammikuuta 1958 Los Angeles, Kalifornia) oli yhdysvaltalainen elokuvatuottaja. Lasky perusti yhdessä lankonsa Samuel Goldwynin kanssa Jesse Lasky Feature Play Companyn. Studion ensimmäinen elokuva oli vuonna 1914 valmistunut The Squaw Man, jonka menestys osaltaan vaikutti Hollywoodin muuttumiseen elokuvateollisuuden keskuspaikaksi. Jesse Lasky Feature Play Company yhdistyi myöhemmin Adolph Zukorin Famous Playersin kanssa. Fuusiossa syntynyt Famous Players-Lasky oli eräs mykkäfilmien aikakauden merkittävimmistä elokuvastudioista. Myöhempien fuusioiden jälkeen studiosta syntyi Paramount Pictures. Lasky menetti työnsä 1930-luvun laman seurauksena, jonka jälkeen hän toimi itsenäisenä tuottajana. Vuonna 1935 hän perusti yhdessä Mary Pickfordin kanssa Pickford-Lasky-studion, mutta sen toiminta jäi lyhytaikaiseksi. Myöhemmin Lasky tuotti muun muassa kykyjenetsintäohjelmaa radioon. Lasky palasi Paramountille tuottajaksi 1950-luvulla, mutta hän kuoli ennen ensimmäisen elokuvansa valmistumista. Lasky on saanut tähden Hollywood Walk of Famelle. == Lähteet == == Aiheesta muualla == * * Luokka:Yhdysvaltalaiset elokuvatuottajat Luokka:Hollywood Walk of Fame Luokka:Vuonna 1880 syntyneet Luokka:Vuonna 1958 kuolleet
Allas

Allas tarkoittaa yleensä laakeaa esinettä, rakennelmaa tai muodostumaa. Se voi viitata seuraaviin asioihin: * allas, laakea ja laaja maanpinnan tai merenpohjan painanne * allastelakka, telakan toimintoihin liittyvä, rantaviivasta maallepäin rakennettu sulkuporteilla padottava kuivatelakka * satama-allas, satamalaiturin ja aallonmurtajan muodostaman keinotekoisen niemen suojaan jäävä vesialue satamassa * uima-allas, vedellä täytettävä uimista varten rakennettu päältä avonainen säiliö * Allas Sea Pool, merikylpylä Helsingin Katajanokalla * Allas, P.V. Lehtisen ohjaama lyhytelokuva vuodelta 2022. == Sukunimenä == * Teet Allas (s. 1977), virolainen jalkapalloilija.
Nadežda Alehina

Nadežda Vladimirovna Alehina (http://www.rusathletics.com/sbo/atlet.php?atlet=1365, o.s. Baženova, s. 22. syyskuuta 1978) on venäläinen kolmiloikkaaja. Hän oli neljäs Wienin sisäratojen EM-kilpailuissa 2002. Hän osallistui myös Pariisin MM-kilpailuihin 2003, Helsingin MM-kilpailuihin 2005 ja Berliinin MM-kilpailuihin 2009, muttei päässyt kertaakaan loppukilpailuun. Barcelonan EM-kilpailuissa 2010 hän sijoittui neljänneksi. Hän hyppäsi 26. heinäkuuta 2009 Tšeboksaryssa ennätyksensä 15,14 m. Pituushypyssä hänen ennätyksensä on 8. kesäkuuta 2003 Tulassa hypätty 656 cm. ==Lähteet== Luokka:Venäläiset kolmiloikkaajat Luokka:Vuonna 1978 syntyneet Luokka:Elävät henkilöt
Menahem Golan

Menahem Golan (31. toukokuuta 1929 Tiberias, Israel (silloinen Palestiina) – 8. elokuuta 2014 Israel) oli israelilainen elokuvatuottaja. Hänen alkuperäinen sukunimensä oli Globus, jonka hän vaihtoi Israelin vallattua Golanin kukkulat. Vuonna 1979 Golan hankki yhdessä serkkunsa Yoram Globusin kanssa omistukseensa talousvaikeuksissa olleen Cannon Groupin, josta tuli Hollywoodin merkittävimpiä itsenäisiä elokuvatuotantoyhtiöitä. Golan myös ohjasi joitain Cannonin tuottamia elokuvia. Golanin ja Globusin yhteistyö päättyi 1989 ja Golan perusti 21st Century -tuotantoyhtiön, joka erikoistui myöhemmin tuottamaan elokuvia suoraan videolevitykseen. == Lähteet == == Aiheesta muualla == * * * Menahem Golanin muistokirjoitus Helsingin Sanomissa Luokka:Elokuvatuottajat Luokka:Israelilaiset elokuvaohjaajat Luokka:Vuonna 1929 syntyneet Luokka:Vuonna 2014 kuolleet
Winnebago Man

Winnebago Man on vuonna 2009 valmistunut yhdysvaltalainen Ben Steinbauerin ohjaama dokumentti, joka jäljittää internet-ilmiötä, joka perustuu 20 vuoden takaisiin ottoihin Winnebago-matkailuauton myyntivideosta. Niiden maine perustuu olennaisilta osiltaan Jack Rebney -nimisen myyntimiehen vihanpurkauksiin. Dokumenttifilmin ensi-ilta oli The South by Southwest Film Festival -festivaaleilla Texasin Austinissa 14. maaliskuuta 2009.Hot Docs film reviews - The Globe and MailHot Docs : Film : Winnebago Man Winnebago Man on voittanut raati- ja yleisöpalkintoja esimerkiksi Sarasota Film Festival -tapahtumassa huhtikuussa 2009,Screen Daily: Sarasotas Top Prizes Hot Docs Film Festivalissa toukokuussa 2009,Variety CineVegas Film Festival -juhlilla kesäkuussa 2009,CineVegas.com Traverse City Film Festival -festivaaleilla elokuussa 2009Spout.com Blog ja Edmonton International Film Festivalissa syyskuussa 2009Metronews Canada . ==Lähteet== == Aiheesta muualla == * Winnebago Manin virallinen sivu * * SxSW 2009: Winnebago Man Luokka:Yhdysvaltalaiset dokumenttielokuvat Luokka:Vuoden 2009 dokumenttielokuvat Luokka:Vuoden 2009 yhdysvaltalaiset elokuvat
Konstantínos Mítroglou

Konstantínos ”Kóstas” Mítroglou (, s. 12. maaliskuuta 1988 Kavála) on kreikkalainen jalkapalloilija. Hän on pelannut kotimaansa lisäksi Saksassa, Englannissa, Portugalissa, Ranskassa, Turkissa ja Alankomaissa. Hän on pelipaikaltaan hyökkääjä. == Ura == Mítroglou syntyi Kaválassa, mutta pian syntymänsä jälkeen hänen perheensä muutti Saksaan. Siellä hän siirtyi Borussia Mönchengladbachin junioriakatemiaan. Pelattuaan vuodet 2005–2007 Mönchengladbachin reservijoukkueessa hän siirtyi kotimaansa Olympiakosiin. Ensimmäisellä kaudellaan hän pelasi 11 ottelua ja teki niissä neljä maalia. == Lähteet == == Aiheesta muualla == * Esittely Olympiakosin virallisella kotisivustolla Luokka:Elävät henkilöt Luokka:Kreikkalaiset jalkapalloilijat Luokka:Vuonna 1988 syntyneet
Wolfgang Stark

Wolfgang Stark (s. 20. marraskuuta 1969 Landshut, Länsi-Saksa) on saksalainen jalkapalloerotuomari. Kotimaassaan hän tuomitsi ensimmäiset ottelut pääsarjassa vuonna 1997. Kaksi vuotta myöhemmin hänestä tuli kansainvälinen erotuomari. Kansainvälisellä urallaan Stark on tuominnut useita Mestarien liigan otteluita, EM- ja MM-karsintoja, vuoden 2010 MM-kilpailuja ja vuoden 2012 EM-kilpailuja.List of prospective 2010 FIFA World Cup referees FIFA. Viitattu 18.3.2010. == Lähteet == == Aiheesta muualla == * Esittely Saksan jalkapalloliiton sivustolla Luokka:Saksalaiset jalkapallotuomarit Luokka:Vuonna 1969 syntyneet Luokka:Elävät henkilöt
Fort McMurrayn lentoasema

thumb|right|Fort McMurrayn lennonjohtotorni. Fort McMurrayn lentoasema (, ) on Fort McMurrayn läheisyydessä, Albertan provinssissa sijaitseva lentoasema. Lentoasema sijaitsee noin 13 kilometriä kaakkoon Fort McMurraystä, Highway 69:n varrella. == Historia == Ensimmäisen epävirallisen postinkuljetuslennon Fort McMurrayhyn suoritti vuonna 1929 Western Canada Airwaysin pilotti Punch Dickens. Samana vuonna Commercial Airways solmi sopimuksen postin kuljettamisesta Fort McMurrayhyn ja kauemmaksi pohjoiseen, aina Luoteisterritorioissa sijaitsevaan Aklavikiin saakka. Ensimmäiset lentokoneet laskeutuivat kaupungin pohjoispuolella sijaitsevaan pudakseen. Vuonna 1942 Canadian Pacific Airlines lentoyhtiö rakensi Fort McMurrayn kaakkoispuolelle, nykyisen lentoaseman alueelle kiitotien ja terminaalirakennuksen. Canadian Airlines osti yhtiön myöhemmin, ja vuonna 2001 se siirtyi Air Canadan omistukseen. Vuosina 2005–2007 lentoasema oli lentokoneiden laskuilla ja nousuilla mitattuna vilkkain ilman lennonjohtoa toimiva lentoasema Kanadassa. Vuonna 2008 lennonjohtotorni valmistui ja otettiin käyttöön asteittain. 7. toukokuuta 2009 lennonjohto toimi vuorokauden ympäri. == Lentoyhtiöt ja kohteet == === Reittiliikenne === Lentoyhtiö Kohteet Air Canada Toronto- Pearson Air Canada Jazz Calgary, Edmonton, Vancouver Air Mikisew Edmonton-City Centre, Fort Chipewyan Northwestern Air Red Deer Transwest Air Prince Albert, Saskatoon WestJet Calgary, Edmonton, Toronto-Pearson (kausittainen) McMurray Aviation Fort Chipewyan === Tilauslentoja === Lentoyhtiö Kohteet Air Mikisew CanJet Thunder Bay McMurray Aviation == Lähteet == Luokka:Albertan lentoasemat Luokka:Wood Buffalo
Claus Bo Larsen

Claus Bo Larsen (s. 28. lokakuuta 1965 Odense, Tanska) on tanskalainen jalkapalloerotuomari. Hän on tuominnut otteluita urallaan kotimaansa pääsarjan lisäksi muun muassa Mestarien liigassa ja Uefa-cupissa. Hän toimi erotuomarina vuoden 2008 UEFA Super Cupin loppuottelussa, jossa kohtasivat Pietarin Zenit ja Manchester United. Maajoukkuetasolla hän ei ole toistaiseksi koskaan tuominnut arvokilpailuissa. == Aiheesta muualla == * Esittely ja tilastot worldfootball.net-sivustolla Luokka:Tanskalaiset jalkapallotuomarit Luokka:Vuonna 1965 syntyneet Luokka:Elävät henkilöt
Galapagosinkeiju

Galapagosinkeiju (Hydrobates tethys) on ulappakeijujen heimoon kuuluva valtamerilintu. Sen nimialalaji tethys elää Galápagossaarilla ja alalaji kelsalli Perun rannikon edustan Pescadores ja San Gallánin saarilla. Populaation koko on noin puoli miljoonaa yksilöä. Charles Lucien Bonaparte kuvaili lajin holotyypin Galápagokselta vuonna 1852.IBC == Lähteet == Luokka:Ulappalinnut
Nokikeiju

Nokikeiju (Hydrobates markhami) on ulappakeijujen heimoon kuuluva valtamerilintu. Sen elinympäristö on osittain hämärän peitossa, sillä ensimmäinen pesimäyhdyskunta löydettiin vastikään Perun Paracasin niemimaalta. Oletetaan, että läheisillä Perun ja Chilen saarilla elää pääosa kannasta. Populaation koko on 100 000-120 000 ja se on laskussa. Osbert Salvin kuvaili lajin holotyypin Perun rannikon merialueelta 1883.IBC == Lähteet == Luokka:Ulappalinnut
Rakkaus iltapäivällä

Rakkaus iltapäivällä (L’Amour l’après-midi) on Éric Rohmerin elokuva vuodelta 1972. Elokuva on kuudes ja viimeinen Rohmerin moraalitarinoiden sarjassa Six contes moraux. Frédéricin ja Hélènen avioliitto vaikuttaa onnelliselta, mutta Frédéric alkaa kaivata jotakin muuta. Hän muistelee vapaata nuoruuttaan. Kerran nuoruudenystävä Chloé ilmestyy hänen työpaikalleen. Ystävyys syvenee, ja Frédéric pohtii, pysyäkö rakastamansa vaimon kanssa vai antaisiko intohimoisen rakkauden viedä. Hän palaa kuitenkin vaimonsa luokse. Tarina kerrotaan miehen näkökulmasta. Chloén kohtalo jää arvailun varaan, ja vaimon näkökulmasta ehkä vihjaavat hänen kyyneleensä.Howard Schumann, Six Moral Tales The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. == Lähteet == Luokka:Vuoden 1972 ranskalaiset elokuvat Luokka:Éric Rohmerin ohjaamat elokuvat
Havaijinkeiju

Havaijinkeiju (Hydrobates tristrami) on ulappakeijujen heimoon kuuluva valtamerilintu. Sen elinympäristö käsittää useita Havaijin saaria sekä mahdollisesti Japanille kuuluvat Ogasawarasaaret, jossa se on ainakin menneinä aikoina pesinyt. Populaation koko on enintään 10 000 paria. Osbert Salvin kuvaili lajin holotyypin Honshun Sendainlahdelta 1896.IBC == Lähteet == Luokka:Ulappalinnut
Mustakeiju

Mustakeiju (Hydrobates melania) on ulappakeijujen heimoon kuuluva valtamerilintu. Sen elinympäristö käsittää Kalifornian rannikon saaristoa sekä Meksikon luoteisrannikolla sijaitsevien Kalifornianlahden ja Baja Californian. Populaation koko on noin puoli miljoonaa yksilöä. Charles Lucien Bonaparte kuvaili lajin holotyypin Kalifornian rannikolta 1854.IBC == Lähteet == Luokka:Ulappalinnut
Isokeiju

Isokeiju (Hydrobates matsudairae) on ulappakeijujen heimoon kuuluva valtamerilintu. Se elää vain Japanille kuuluvien Ogasawarasaarten eteläosassa sijaitsevan Volcano Islands saariryhmän Kita iwojimalla ja Minami iwojimalla. Nagamichi Kuroda kuvaili lajin holotyypin Honshun Sagaminlahdelta 1922.IBC == Lähteet == Luokka:Ulappalinnut Luokka:Uhanalaiset linnut
Kaliforniankeiju

Kaliforniankeiju (Hydrobates homochroa) on ulappakeijujen heimoon kuuluva valtamerilintu. Sen elinympäristö käsittää Kalifornian edustan saaria, muun muassa Channel Islandsin kansallispuiston, sekä Meksikon luoteisrannikon saaria, kaikkiaan 17 pesimäyhdyskuntaa. Elliott Coues kuvaili lajin holotyypin Kalifornian Farallonsaarilta 1864.IBC == Lähteet == Luokka:Ulappalinnut Luokka:Uhanalaiset linnut
Kauluskeiju

Kauluskeiju (Hydrobates hornbyi) on ulappakeijujen heimoon kuuluva valtamerilintu. Sen elinympäristö käsittää Perun ja Chilen rannikon ja todennäköisesti Atacaman autiomaan, mutta sen pesintää ei ole koskaan varmistettu. George Robert Gray kuvaili lajin holotyypin Etelä-Amerikan länsirannikolta 1854.IBC == Lähteet == Luokka:Ulappalinnut
Harmaakeiju

Harmaakeiju (Hydrobates furcata) on ulappakeijujen heimoon kuuluva valtamerilintu. Sen elinympäristö käsittää Tyynenmeren pohjois- ja koillisosat Kuriileilta ja Aleuteilta Alaskaan, ja rannikkoa pitkin Pohjois-Kaliforniaan. Populaation koko on noin kuusi miljoonaa yksilöä. Johann Friedrich Gmelin kuvaili lajin holotyypin Aasian ja Amerikan välisiltä jäisiltä vesiltä 1789.IBC == Lähteet == Luokka:Ulappalinnut
Etelänkeijut

Etelänkeijut (Oceanites) on ulappalintujen lahkoon ja ulappakeijujen heimoon kuuluva lintusuku. Sukuun kuuluu kaksi lajia: *Etelänkeiju (Oceanites oceanicus) *Pikkuetelänkeiju (Oceanites gracilis) == Lähteet == *Väisänen, R. A., Högmander, H., Björklund, H., Hänninen, L., Lammin-Soila, M., Lokki, J. & Rauste, V. 2006: Maailman lintujen suomenkieliset nimet (Finnish Names of the Birds of the World). 2., uudistettu painos (2nd edition). – BirdLife Suomi – BirdLife Finland, Helsinki – http://www.birdlife.fi/lintuharrastus/nimisto [8.1.2010] *ITIS: Oceanites Luokka:Ulappalinnut
Karhula (täsmennyssivu)

Karhula voi tarkoittaa seuraavia: ==Paikannimi== *Karhula, entinen kauppala Kymenlaaksossa, vuodesta 1977 osa Kotkaa. Tähän liittyvät: **Karhula, kaupunginosa Kotkan kaupungissa **Karhulan kartonkitehdas Karhulassa Kotkassa **Karhulan lasitehdas Karhulassa Kotkassa *Karhula, kylä Valkealassa Kouvolassa *Karhula, entisen Muolaan kunnan kylä *Karhula, kylä Loimaalla, aiemmin Loimaan kunnassa ==Sukunimi== Karhula on seuraavien henkilöiden sukunimi: * Antti Karhula (s. 1976), suomalainen jääkiekkoilija ja valmentaja * Jalmari Karhula (1878−1942), suomalainen kulttuurivaikuttaja, taidemaalari, graafikko, arkkitehti, sisustussuunnittelija ja sanomalehtimies * Kati Karhula (s. 1978), suomalainen aitajuoksija * Miira Karhula (s. 1972), käsikirjoittaja ja ohjaaja * Nestori Karhula (1893−1971), suomalainen jääkäriluutnantti * Risto Karhula (s. 1959), suomalainen lavastaja ==Muita== *S/S Karhula, vuonna 1950 Hollannin rannikolla uponnut suomalainen rahtilaiva
Pikkuetelänkeiju

Pikkuetelänkeiju (Oceanites gracilis) on ulappakeijujen heimoon kuuluva valtamerilintu. Se elää itäisellä Tyynellämerellä, ja siitä tunnetaan kaksi alalajia. Ainoat pesälöydöt on tehty Chilen rannikon Isla Chungungosta. Alaji galapagoensis pesii mahdollisesti Galápagoksella. Daniel Giraud Elliot kuvaili lajin holotyypin Etelä-Amerikan länsirannikolta vuonna 1859.IBC == Lähteet == Luokka:Ulappalinnut